ХИЗРИ АБАКАРОВАСДЕ.

Заман чороклъараб, чилъи т1аг1араб,

Т1ад вугев х1акимас х1улун халкъ лъолеб,

Мунагьал ц1ик1к1араб, ц1аруй дин ккураб,

Кепказухъги бичун х1арщулъ ях1 лъолеб.

Гьаб векалда лъолеб ц1арго лъаларо,

Ц1ияб г1умруйилан г1узрабаз ц1ураб,

Г1адан хадув гъолеб хиянат гьеч1о,

Хизри, кин батараб халкъалъул къисмат?

Иман ц1ик1к1арав мун т1адчилъун ккедал,

Т1ела мискинхалкъалъ рохалил маг1у,

Гьал х1акимзабазул х1иллаби рихьун,

Х1ал Аллагьасго кьун, х1алт1и кьунин дуй.

Хизри, доб хъулухъгун чиналъулъ гуро,

Чилъи г1адамасул борцунеб халкъалъ,

Дур рек1ел бац1ц1алъи, ц1огьазде данде,

Ц1об гьеч1еб рагъ базе бахъулеб жигар.

Хизри Абакаров-нек1сияб Дербент,

Г1емер тарихазе тари гьеч1еб нуг1,

Г1адада къанц1улеб ц1об тун мискинхалкъ,

Ц1иял налогаца к1ут1улеб чванта.

Хизри, дуца г1адин шагьарги сверун,

Щивас гьабулебан халкъалъул ургъел,

Гьаб Дагъистаналъул къадруги ц1унун,

Ц1адаб х1ет1е лъурав х1аким вугин мун.

Х.Таймасханова.